
2.    számú melléklet
Adatfeldolgozási szerződés
Amely létrejött a
Cégnév: 			[*]
Székhely: 		[*]
Cégjegyzékszám: 		[*]
Adószáma: 		[*]
Képviseli:		[*]
E-mail:			[*]
DPO:			{Adatvédelmi tisztviselő neve és elérhetősége- ha van kijelölve} 
mint adatkezelő (továbbiakban Adatkezelő) és
Cégnév:			Done IT Innovations Kft.
Székhelye: 		9027 Győr, Balassi Bálint utca 18.
Cégjegyzékszám: 		08 09 031767
Adószám: 		27903676-2-08
Képviseli:		Juhász Péter, ügyvezető
E-mail: 			hello@doneit.hu 
DPO:			ProperProcess Kft., info@properprocesskft.info
mint adatfeldolgozó (továbbiakban Adatfeldolgozó) között.
Ez az adatkezelési szerződés irányadó az Adatfeldolgozó által az Adatkezelőnek nyújtott TalentX AMS szoftver szolgáltatásokra (továbbiakban Szolgáltatások).
Abban az esetben, ha a jelen adatfeldolgozási szerződés bármely rendelkezése ellentétes lenne a Szolgáltatási feltételekkel, a jelen adatfeldolgozási szerződés az irányadó. A GDPR-ban vagy a magyar törvényekben nem meghatározott kifejezések (ha vannak) a Szolgáltatási feltételekben foglalt jelentéssel bírnak.
Definíciók
· „személyes adat”: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, azonosító szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.
· „különleges adat: faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok kezelése.
· „Adatkezelő személyes adata”: Adatkezelő által kezelt személyes adat, amelynek kezeléséhez az Adatkezelő az Adatfeldolgozót igénybe veszi.
· „adatkezelés”: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.
· „Adatkezelő”: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja.
· „Adatfeldolgozó”: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel.
· „közös adatkezelők”: az adatkezelés céljait és eszközeit két vagy több adatkezelő közösen határozza meg. 
· „adatvédelmi incidens”: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.
· „Adatvédelmi Rendelet vagy GDPR”: AZ EURÓPAI PARLAMENT ÉS A TANÁCS (EU) 2016/679 RENDELETE (általános adatvédelmi rendelet).

1. Adatkezelő
Az Adatkezelő a {kizárólagos / közös / az adatok egy része tekintetében közös} adatkezelője azoknak a személyes adatoknak, amelyekkel kapcsolatos adatkezelési tevékenységekkel megbízza az Adatfeldolgozót, aki az adatkezelést az Adatkezelő nevében végzi. Amennyiben az Adatkezelő másokkal együtt közös adatkezelést végez, a fent megnevezett Adatkezelő kijelenti, hogy beszerezte a többi adatkezelő hozzájárulását és a többi adatkezelő nevében is jogosult eljárni a jelen adatfeldolgozási szerződés megkötése során a közös adatkezelésekre vonatkozóan.
Az Adatkezelő betartja a GDPR szerinti kötelezettségeit, ideértve azt is, hogy az adatkezelésekhez megfelelő jogalappal, céllal rendelkezik és csak a cél eléréséhez szükséges adatokat kezeli, elvégzi az adatvédelmi hatásvizsgálatot amennyiben az adatkezelés tekintetében ez indokolt.

2. Az adatkezelő nevében végzett adatkezelés (adatfeldolgozás) célja
A Szolgáltatási feltételekben meghatározott szolgáltatások (Szolgáltatások) nyújtása.
Az adatfeldolgozás jellege és tárgya a Felek között a Szolgáltatásokra vonatkozóan megkötött szerződésben meghatározottaknak felel meg.

3. Az érintettek kategóriái

· Adatkezelő munkavállalói adatai
· Adatkezelőnél sportolók
· Adatkezelő által megfigyelt sportolók

4. Az Adatfeldolgozó által feldolgozott személyes adatok és azok típusa
A Szolgáltatások nyújtása során a kezelt adatok körét a megoldásban felkínált adatkörön belül az Adatkezelő határozza meg. Az Adatkezelő feladata, hogy az Adatfeldolgozó által feldolgozott adatok listáját folyamatosan karbantartsa és arról az Adatfeldolgozót írásos formában értesítse, tekintettel arra, hogy az egyes adatfeldolgozással járó funkciók használatáról az Adatkezelő dönt. Az alábbi felsorolás a tipikusan feldolgozott adatköröket tartalmazza. Az adatkörök pontos és mindenkor aktuális listája Adatfeldolgozó weboldalán (https://talentx.hu/dpa/) érhető el.
· Felhasználók személyes adatai (név, születési hely és dátum, titulus, e-mail cím, telefonszám, azonosító okmányok adatai [személyi igazolvány, adó azonosító, útlevél, sport specifikus licencek], végzettségek, jogosultsági szintek, fájok, profil kép, hitelesítéshez szükséges tokenek és adatok)
· Felhasználók által készített sportág specifikus edzés gyakorlatok (gyakorlat megnevezése, leírása, coaching pointok, gyakorlat kategorizálása, képek és fájlok, hivatkozások, feljegyzések)
· Sportolók személyes adatai (név, születési hely és dátum, nem, állampolgárság, anyja neve, lakcím, e-mail cím, telefonszám, azonosító okmányok adatai [személyi igazolvány, adó azonosító, útlevél, sportorvosi engedélyszám és érvényesség, diákigazolvány, egészségbiztosítási azonosító, bankszámlaszám], iskolai végzettség, iskola adatai, szerződés kategóriája, kelte és lejárta, sportoló posztjai, sportoló aktuális klubja, )
· Sportolók sportág specifikus attribútumai (domináns kéz/láb, poszt, tehetség index)
· Sportolók szubjektív értékelései (technikai, taktikai, mentális, fizikai képességek számbeli értékelése)  
· Sportolók karrier útjával kapcsolatos adatok (csapatok, edzők, elért eredmények megnevezése)
· Sportolók válogatott szereplésével és válogatott teljesítményével kapcsolatos adatok (válogatott mérkőzések és válogatott behívók darabszáma, időtartama, mérkőzésen játszott percek, teljesítmény adatok)
· Sportolók szubjektív teljesítményére vonatkozó adatok (edzés és mérkőzés értékelések, teljesítményre vonatkozó mutató számok, statisztikák és elemzések, dinamikusan testre szabható szempontrendszer szerint)
· Sportolókhoz köthető kontaktok adatai (név, telefonszám, titulus, email cím)
· Képmás, videó felvétel
· Fájlok
· Hírfolyam feljegyzések
· Iskolai kikérőkhöz szükséges adatok (iskolák neve, e-mail címe)
· Sportegyesületek, klubok adatai (név, cím, feljegyzések, címer, fájlok, elérhetőségek)
· Eszköz nyilvántartáshoz szükséges adatok (megnevezés, eszközök kiadásának, visszavételének dátuma, fájlok, feljegyzések)
· Események (megnevezés, prioritás, helyszín, időpont, résztvevők, megjegyzések, fájlok)
· Sportolók tevékenységének elemzéséből származó adatok (edzés és mérkőzés statisztika, szubjektív és objektív edzés értékelés, testre szabható szempontrendszer szerint)
· Sportág specifikus megfigyelésekből, elemzésekből következő adatok
· Kollégium és iskola feljegyzései (késések, mulasztások, dicséretek feljegyzése)
· Sportoló fejlődését mutató adatok (edzés és mérkőzés statisztika)
· Mérkőzések és edzések megfigyelésére, elemzésére, értékelésére vonatkozó sportág specifikus adatok
· Csapatokra vonatkozó adatok (a csapat játékosai, edzői, a csapat edzései és mérkőzései, kimutatások, statisztikák a csapat szerepléséről)
· Bejelentkezett felhasználók IP címe és a bejelentkezéshez szükséges adatok
· Napló fájlok a felhasználók által elvégzett műveletekről
· Segítség kérése menüpontban bejelentett hibák, kérdések adatai (név, telefonszám, email cím, dátum, hiba leírása)
· API kulcsok, tokenek
Különleges adatok:
· Sportolók egészségügyi állapotára vonatkozó adatok (sérülési előzmények, sérülés mechnaizmusa, sérült testtáj, sérülés jellege, sérült oldal, sérülés körülményei, fájlok, feljegyzések)
· Sportolók rehabilitációjára vonatkozó adatok (rehabilitációs edzésekhez kapcsolódó feljegyzések, az edzések időpontja, gyakorlatok)
· Sportolók fizikai jellemzőire vonatkozó adatok (testösszetétel adatai, antropometriai mérések adatai, becsült életkor, szubjektív és objektív paraméterek)
· Sportolók egészségügyi alkalmasságára vonatkozó adatok (egészségügyi feljegyzések, fájlok)
· Sportolók és csapat objektív teljesítményére vonatkozó adatok (sportág specifikus motorikus felmérések adatai, élettani felmérések, humán biológiai felmérések adatai, funkcionális és mozgásszervi szűrések adatai, maximális erővel kapcsolatos mérések, GPS/LPS alapú mérések, különböző biomechanikai mérések adatai, különböző sportág specifikus mérések és tesztek adatai, mérőszámok)

5. Az adatfeldolgozási tevékenységek típusi

Automatizált módon végzett gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés, összehangolás vagy összekapcsolás, korlátozás, törlés, megsemmisítés

6. Az adatfeldolgozás időtartama

Amennyiben az Adatkezelő mást nem határoz meg írásos instrukcióként, az adatkezelés időtartama megegyezik az Adatfeldolgozó és az Adatkezelő között a Szolgáltatások nyújtására létrejött szerződés időtartamával, azzal, hogy az adatok törlésére a szolgáltatások megszűnésétől számított 30 napon belül kerül sor.

7. Az adatkezelő utasítási joga

Az Adatfeldolgozó az adatkezelést az Adatkezelő írásos utasítása szerint kezeli, beleértve a személyes adatok harmadik országba történő továbbítását is.
Amennyiben az Adatkezelő utasításai összeegyeztethetetlenek lennének az Adatfeldolgozó által nyújtott Szolgáltatással, az Adatfeldolgozó erre felhívja az Adatkezelő figyelmét. A felek az utasításokról haladéktalanul egyeztetnek, és ha az Adatkezelő az utasításait változatlanul fenntartja, az Adatfeldolgozó jogosult a Szolgáltatásokra kötött szerződést írásban azonnali hatállyal felmondani. Ha a szerződés megszűnésekor adatvédelmi incidenssel kapcsolatos eljárás van folyamatban, az incidens tekintetében az Adatfeldolgozó a szerződés megszűnésére tekintet nélkül köteles az adott incidenssel kapcsolatban mindazt megtenni, amire jogszabály kötelezi.
Adatkezelő utasításait a jelen szerződés tartalmazza.

8. További adatfeldolgozók
Jelen szerződésben az Adatkezelő feljogosítja az Adatfeldolgozót további adatfeldolgozók (al-adatfeldogozó) igénybevételére, azzal, hogy a további adatfeldolgozó bevonásáról vagy cseréjéről köteles az Adatkezelőt értesíteni, biztosítva a lehetőséget az Adatkezelőnek arra, hogy ezekkel a változtatásokkal szemben kifogást emeljen. 
Az Adatkezelő a bevont vagy lecserélt al-adatfeldolgozókkal kapcsolatos esetleges kifogásait az értesítéstől számított 5 munkanapon belül írásban közölheti az Adatfeldolgozóval, és a válaszában megjelöli a kifogás indokait. Amennyiben ezen az időtartamon belül kifogás nem érkezik az az al-adatfeldolgozó igénybevételére vonatkozó felhatalmazásnak tekintendő.
Az adatfeldolgozó felelős az általa bevont további al-adatfeldogozókért.
A jóváhagyott, illetve nem kifogásolt (és ezzel jóváhagyott) al-adatfeldolgozók listáját az 1. sz. függelék tartalmazza.

9. Adattörlés
Az jelen adatkezelési szerződés megszűnésekor az Adatfeldolgozó saját részéről minden az Adatkezelő személyes adataihoz hozzáférést lehetővé tevő, Adatfeldolgozónak biztosított jogosultságot és egyéb hozzáférést véglegesen töröl a saját rendszereiben. A Szolgáltatási feltételek alapján az Adatfeldolgozó ugyanígy jár el az általa nyújtott Szolgáltatásokkal kapcsolatban az Adatkezelőnek biztosított jogosultságok tekintetében. 
Amennyiben az Adatkezelő az adatok törlésére a Szolgáltatásokra vonatkozó szerződés megszűnése előtt utasítja az Adatfeldolgozót, az Adatfeldolgozó köteles a törlést elvégezni.
Az Adatfeldolgozó az általa feldolgozott, saját eszközein, rendszerében kezelt adatokat a saját rendszereiben véglegesen törli és az Adatkezelő előzetesen küldött, erre vonatkozó utasítása esetén az adatokat a megegyezett formátumban 45 munkanapon belül visszajuttatja az Adatkezelőnek. Amennyiben a felek írásban másként nem egyeznek meg az adatbázisból kinyert séma (.sql) vagy (.csv) típusú adatfile-ok, táblázatkezelő vagy más szövegszerkesztő alkalmazásból nyithatóan. A visszaadásra a tárolt fájlok tekintetében a tárolt mappa szerkezetben kerül sor.
Adatfeldolgozó az érintett kérésére nem jogosult adattörlésre. 
Az Adatkezelő az Adatfeldolgozó a kérésére köteles igazolást adni arról, hogy az Adatfeldolgozó elvégezheti a törlést.


10. Továbbítás harmadik országba
Adattovábbításra harmadik országba nem kerül sor. Amennyiben az Adatfeldolgozó az Adatkezelő nevében személyes adatokat továbbít az Európai Gazdasági Térségen kívül olyan országba, amelyet az Európai Bizottság nem minősített megfelelő védelemmel rendelkező országnak (harmadik ország), a következő rendelkezések az irányadók.
Személyes adatok továbbítására az EU Általános szerződései Feltételek (Mintaszerződés) https://eur-lex.europa.eu/legal-content/HU/TXT/HTML/?uri=CELEX:32021D0914&from=EN feltételei szerint kerül sor. 
A Felek megállapodnak abban, hogy a köztük alkalmazandó Mintaszerződés alkalmazandó modulját az adatkezelő és adatfeldolgozó szerepe és a továbbítás konkrét körülményei alapján állapítják meg. Az Adatfeldolgozó további adatfeldolgozója közzétett adattovábbítási feltételeit ennek során figyelembe veszik.

11. Titoktartás
Az Adatkezelő személyes adatait, jóváhagyott al-adatfeldolgozói kivételével, az Adatfeldolgozó nem adja át harmadik személyeknek csak ha az Adatkezelő erre felhatalmazza vagy jogszabályi előírás erre kötelezi.
Titoktartási kötelezettség terheli az Adatfeldolgozó alkalmazottait, al-adatfeldolgozóit. Az Adatfeldolgozó a jelen szerződés szerinti információbiztonsági szabályokat alkalmazza a személyes adatok titokban tartása érdekében.

12. Segítségnyújtás az Adatkezelőnek
Az Adatfeldolgozó segítséget nyújt az Adatkezelőnek abban, hogy eleget tehessen az érintettek jogaival, az adatvédelmi hatásvizsgálattal, az adatok biztonságával, a személyes adatok megsértésével, adatvédelmi incidens kivizsgálásával és jelentésével kapcsolatos kötelezettségeinek. 
Amennyiben az Adatkezelőnek az adatvédelmi hatóságok vagy érintettek megkereséseire kell válaszolnia, vagy a Hatóság vizsgálatot indít, amely érinti a Szolgáltatási, illetve a jelen adatfeldolgozási szerződést is, az Adatfeldolgozó a jelen adatfeldolgozási szerződés megszűnésére tekintet nélkül köteles biztosítani a szükséges információt, segítséget.
Az Adatfeldolgozó köteles segítséget nyújtani az Adatkezelőnek a személyes adatok Adatkezelő rendelkezése szerint más adatfeldolgozók, adatkezelők részére történő migrációjában.
A segítséggel kapcsolatosan az Adatfeldolgozó 25.000 Ft+ÁFA/óra óradíjat számíthat fel és az így felmerült feladatok díját az Adatkezelőnek havonta utólagosan kiszámlázza, aki azt a Szolgáltatási Feltételek 6. pontjában meghatározott feltételek szerint megfizeti.
Abban az esetben, ha az Adatfeldolgozót bármely érintett az adatkezelést érintő kérdéssel vagy kéréssel (például adattörlés) megkeresi, erről haladéktalanul értesíti az Adatkezelőt és dokumentálható módon (pl. e-mailben) tájékoztatja az érintettet, hogy kérésével forduljon az Adatkezelőhöz.

13. Audit, ellenőrzés
Az Adatfeldolgozó megengedi és együttműködik az Adatkezelővel az Adatkezelő vagy megbízottja által végzett audit esetén a helyszíni vizsgálatok során is, amely a 12. pont szerinti segítségnek minősül. Az Adatfeldolgozó által igénybe vett tárhelyszolgáltató adatközpontjában az audit lefolytatására speciális szabályok lehetnek alkalmazandók, amelyeket az Adatkezelő az ellenőrzés során figyelembe vesz.
Az Adatkezelő kérésére rendelkezésre bocsátja az általa alkalmazott információbiztonsági intézkedések ellenőrzésének a dokumentumait. 
Az Adatkezelő a tervezett helyszíni vizsgálatról az Adatfeldolgozót az audit megkezdését megelőzően értesít és lehetőség szerint egyezteti az időpontját.
Az auditot az Adatkezelő úgy végzi, hogy lehetőség szerint az Adatfeldolgozó más megbízóival, Adatkezelőkkel szemben fennálló kötelezettségei teljesítését ne akadályozza. Amennyiben az Adatkezelő megbízottat vesz igénybe, a megbízott nem lehet az Adatfeldolgozó versenytársa. A megbízottat az Adatkezelő titoktartásra kötelezi, a megismert információkat harmadik személynek nem adhatja át, nem teheti hozzáférhetővé, kivéve, ha erre kötelező erővel bíró jogszabályi vagy hatósági rendelkezés kötelezi.
Az Adatfeldolgozó köteles a személyes adatok feldolgozásával kapcsolatos pontos, naprakész adatfeldolgozói nyilvántartás vezetni a GDPR előírásai szerint, és az adatok átvételével, továbbításával kapcsolatos információkat kérésre az Adatkezelő rendelkezésére bocsátani.
Az Adatfeldolgozó közreműködik a felügyeleti hatóságok által indított audit vagy vizsgálati eljárásokban.

14. Adatvédelmi incidens

Az Adatfeldolgozó haladéktalanul (legkésőbb 24 órán belül) értesíti azaz Adatkezelőt, ha tudomást szerez az Adatkezelő személyes adatai megsértéséről jelen Adatfeldolgozási szerződés hatálya alatt.
Az Adatkezelő jelen szerződésben utasíthatja az Adatfeldolgozót arra, hogy tudomásszerzés esetén az incidenst kivizsgálja és megtegye azokat az intézkedéseket, amelyek a jelen szerződés szerint végzett adatfeldolgozás tekintetében az incidens kezeléséhez szükségesek. Ezekről a lépésekről az Adatfeldolgozó értesíti az Adatkezelőt. Az Adatfeldolgozó az incidensekkel kapcsolatosan segíti az Adatkezelőt a kivizsgálásban és a szükséges intézkedések végrehajtásában, amely a 12. pont szerinti segítségnek számít.
Az Adatfeldolgozó által az Adatkezelőnek küldött értesítésnek tartalmaznia kell a következő vagy az adatkezelő által meghatározott további információkat is: 
a)	az adatvédelmi incidens és körülményeinek ismertetése, az abban érintett érintettek kategóriái és száma; az adatvédelmi incidens valószínű okát, konkrét időpontját; az érintett személyes adatok kategóriáit és mennyiségét; az érintett személyes adatok jellegét, valamint az adatvédelmi incidens fizikai helyszínét és az érintett rendszereket, adathordozókat;
b)	az adatvédelmi incidens káros hatásainak mérséklése érdekében ajánlott intézkedések ismertetése;
c)	az Adatfeldolgozó által felmért valószínűsíthető következmény és potenciális kockázat, amit adatvédelmi incidens okozhat az érintetteknek;
d)	bármilyen további releváns információ ismertetése

15. Technikai és szervezési intézkedések, adatbiztonság
Az Adatfeldolgozó az 1. sz. függelék 2. pontja szerinti megfelelő technikai és szervezési intézkedéseket alkalmazza az általa az Adatkezelő nevében végzett adatkezeléssel kapcsolatban.

16. Kapcsolattartók és adatvédelmi tisztségviselő
Jelen szerződéssel kapcsolatban a Felek részéről eljáró kapcsolattartók:
Adatkezelő részéről:
{név, titulus}
E-mail: [*] | Telefonszám: [*]
{Adatvédelmi tisztviselő neve és elérhetősége- ha van kijelölve} 
Adatfeldolgozó részéről:
Juhász Péter, ügyvezető
E-mail: peter@doneit.hu | Telefonszám: +36 70 612 9997
ProperProcess Kft., adatvédelmi tisztviselő
E-mail: info@properprocesskft.info | Telefonszám: + 36 70 336 9180
A kapcsolattartók változásáról vagy ideiglenes helyettesítéséről a Felek haladéktalanul értesítik egymást. A változás nem igényli a szerződés módosítását. Adatvédelmi incidens esetén az Adatkezelő számára az alábbi címre kell küldenie az Adatfeldolgozónak az értesítést: [*]

Kelt: Győr, 2024. [*]


____________________________				____________________________
Adatfeldolgozó						Adatkezelő	
Done IT Innovations Kft.					[*]	

